Käru kogudusel on omad mured: puust katus ei taha enam vihma pidada. Paide  esindaja oli rõõmus: õpetaja Kaerma on tervelt kaheksa kuud kohal olnud, mis on juba avaldanud head mõju koguduslikule elule. Ka Tapa kogudus väljendas rõõmu: õpetaja Reet Eru on igati omaks võetud. Türi kogudus kiitis oma vaimuliku organiseerimisvõimeid (praost Hanschmidt), tänu millele on kirikuhoone soe ja rahvas tahab pühakotta minna.